**­­­­­BULLBY 51 – Referat**

Tid: Torsdag 20. juni 1400-1630.

Sted: Asplan Kongens gate 1.

Til stede: Jon, Lasse, Sverre, Arvid, Peter, Rolf, Gustav, Hans Kristian, Bente, Magnus, Christian, Kjell, Brede, Tore Kåss, Johan, Susan, Haakon (ref.).

**Hovedsak: Faglig hovedsak: PBEs kriterier og virkemidler for å påvirke bo- og områdekvaliteter i Oslo**

|  |  |
| --- | --- |
|  | *Sak* |
| **1** | **Referat BULLBY- møte 50 og dagsorden for møte 51**  Referat fra Bullby 51 ble godkjent. Dagsorden godkjent. |
| **1.a.** | **Nytt medlem Tore Kåss** ble presentert og ønsket velkommen. Lang erfaring med samferdselsplanlegging fra bla Byplankontoret, Sporveien, Ruter og Samferdsetaten i Oslo m.m. |
| **2** | **Gruppenes 10 minutter.** Kort presentasjon av hva gruppene ser for seg som høstens aktiviteter og faggruppas hovedaktiviteter.   Noen diskusjoner om generelle tema som fant sted i forbindelse med gruppegjennomgangene er omtalt etter gruppegjennomgangene:  Hovedpunkter er kort gjengitt i hver gruppe i den rekkefølge de ble presentert/diskuter:  **Areal og transport (Gustav) Bolig (Johan-Ditlef) Bymiljø/lokalsamfunn (Susan)**  **Områdeutvikling (Rolf)**  **Areal og transport v/Gustav**  Utfordring med å finne en ny leder, etterlyser kandidater. Han etterlyser mere fart i web-siden. Gustav hadde mottatt innspill fra gruppens medlemmer (Terje, Hans Kristian, Arvid, Njål, Tore, Marco Jan,) Videre fokus for gruppen kunne være: « Fagkritisk blikk på knutepunktstrategien i Regionplanen for Oslo og Akershus og Oslopakke 3 som virkemidler for å realisere klimapolitikkens nullutslippsmål «(og FN s øvrige mål). Et dokument/innspill kunne lages som diskuteres med mål om en åpen debatt- og formidlingsmåte etter årsskiftet.  **Bolig (Johan-Ditlef)**  Gruppen har tidligere pekt ut følgende oppgaver framover:           Delta i forberedelse og gjennomføring av Bullbys seminar om   områdeutvikling   * Hva koster en god bolig? Ketil og jeg legger fram tall og materiale. Diskutere kvalitet opp mot kostnader * Oslo kommunes nye boligpolitikk – studere nytt materiale * Gjenopplive «Gråbeinsprisen» - beste og verste prosjekt i år – se på nye prosjekter, Løren m.m. * Prøve å sammenfatte nøkkelinformasjonen i en pamflett   **Bymiljø/lokalsamfunn (Susan)**  Susan uttrykte tilfredshet med forarbeidet i gruppen, mange fine og konstruktive møter - fint å diskutere i mindre fora.   Foravtrykket –(miljøfotavtrykk) i områdeplanlegging må komme mere i fokus. De blågrønne elementer trenger mere fokus – planlegging utfra FNs bærekraftsmål har vist seg nyttig også på lokalnivå (nye Asker). Samspill fotavtrykk - lokalisering – knutepunktsstrategi kan være et videre tema.  **Områdeutvikling (Rolf)**  Styret i Bullby har ønsket at områdegruppen skulle lage et seminar med fokus på fagfolk; ikke politikere (håndplukkede folk fra PBE, departement, privatsektor).  Samarbeid med PBE og Eiendoms og byutviklingsetaten v/Ove Ellingsen. Tema vil være medvirkning hva ligger i begrepet medvirkning? – det er stor uenighet. Fremdriftsskisse: skrive notat i august/september med sikte på seminar i siste halvdel av november. Det legges opp til at møtet er lukket (unngå møteplagere)  (Ny info fra Rolf; seminaret blir 5.des.).   * - - - - - - - - -   **Generelle diskusjonstema tatt opp i gruppediskusjonene**  Noen ganger under gruppe-gjennomgangene ble det etterlyst større aktivitet på hjemmesiden/nettsiden. Viktig å få inn stoff!  Under gjennomgangen om Bymiljø/lokalsamfunn utspant seg en diskusjon om videre arbeidsstrategi; - beholde gruppeinndeling videre eller sette sammen gruppene etter at et tema er valgt. Ulike meninger om dette; - noen mente gruppen burde settes sammen etter tema, andre at vi burde beholde inndelingen vi har i dag. Ingen konklusjon, men de fleste mente at valgt tema burde være utgangspunkt for en arbeidsgruppes sammensetning; - først tema og så skreddersy verktøy for gjennomføring. Et motargument er at de 4 gruppene dekker alle hovedutfordringene i byområder; ethvert tema kan plasseres inn i en av de eksisterende gruppene.  Veksling mellom aktiviteter i plenum og i grupper ble også diskutert. Flere hevdet at helheten burde stå i fokus i plenumsmøter, temaproblemstillinger egner seg i gruppediskusjoner. En arbeidsform med kvartalsvis tilbakemelding fra grupper til plenum ble foreslått. |
| **3** | **Faglig hovedsak: PBE s kriterier og virkemidler for å påvirke bo- og områdekvaliteter i Oslo**  Brede og Magnus holdt i tospann et omfattende og inspirerende foredrag.  Presentasjon av bl.a.:   * PBEs anbefalinger om arbeid med stedsanalyser * Kommunens overordnede planer * Lovens krav om saksbehandlingstid, påvirker tilgjengelig tid for faglige vurderinger * Parkeringsnormene * Utearealnormer for ulike deler av byen * Orientering om arbeidet med VPOR (Veiledende plan for offentlig rom) * Minimumsstandard på boliger??   Lysarkene vedligger.  Det utspant seg en livlig diskusjon etter innlegget rundt det forhold at politikere i Oslo ofte avviker fra retningslinjer de selv har vært med på å lage. Det ble presisert at kriterier/normer er policydokumenter, - faglige, men ikke vedtatte -, ikke forskrift eller lov fra staten Boligbyggepresset gjør at det sies OK selv om kriterier brytes.  Det kom opp et forslag om at Bullby skulle få til en befaring i Harbitz alléen med Byutviklingskomiteen. Det vil da være viktig at Bullby har kommet frem med helt konkrete eksempler på brudd på kriterier/retningslinjer i området. |
| **4** | **Høstens møter – tidspunkter og tema**  Det er aktuelt med 3 møter for høsten:  Bullby 52: torsdag 12 september  Bullby 53: torsdag 24 oktober Områdeutvikling-seminar: medio november- (helst ikke onsdager)  Bullby 54: torsdag 12 desember – julemøte  Første møte 12. september blir et «blågrønt» møte. Haakon foredrar om blågrønne «pilarer» i Oslo med vekt på Oslofjorden/Fjordbyen og elver; case Akerselva. |